Rådal

Rådal er et område i grenselandet mellom bydelene Fana og Ytrebygda i Bergen. Rådal har omfattende tettbebyggelse som inngår i tettstedet Bergen, og store næringsområder med Lagunen Storsenter som sentrum.

I Rådal ligger også Nordahl Grieg videregående skole, Rå skole, Rådalslien skole, Skeie skole, Fana Stadion, Gneist Arena, Fana Golfklubb, Siljustøl Museum og tidligere Rådal stasjon på Nesttun-Osbanen. I utkanten mot sør ligger BIRs forbrenningsanlegg, som produserer fjernvarme. Bybanen i Bergen har holdeplass ved Lagunen (fra 2013) og på Råstølen (fra 2016). Rådal er et trafikknutepunkt hvor Fanaveien, Flyplassveien og motorveien Fritz C Riebers vei møtes. Herfra går det motorvei videre til Os (Svegatjørn-Rådal). Veien stod ferdig i 2022.

Rådal omfatter grunnkretsene Holten og Skeie samt sørlige deler av grunnkretsen Siljustøl (alle i Ytrebygda bydel), nordlige deler av grunnkretsen Stend (Fana bydel), og vestlige deler av grunnkretsene Skjoldhøgda og Krohnåsen (Fana bydel vest for Apeltunvannet). Tilgrensende områder har også postadresse Rådal.
alt=|miniatyr|venstre|Strøk og boligområder i Bergen kommune



Kategori:Fana
Kategori:Ytrebygda
Kategori:Artikler som trenger bilde (Hordaland)
Kategori:Bosetninger i Bergen